Fra DANSK FLYGTNINGEHJÆLPS FRIVILLIGGRUPPE I [indsæt egen by]

Kære [indsæt navn]

Mange tak for din interesse i at høre mere om det at være netværksperson eller -familie for en flygtning eller flygtningefamilie her i [indsæt egen by].

Vi er meget glade for, at du har lyst til at bruge noget tid sammen med en ny -borger [indsæt egen by] - især fordi det er bevist, at flygtninge matchet med netværkspersoner, bliver bedre til dansk, får en dybere kulturel forståelse, et større netværk og bedre jobmuligheder. Med andre ord har din tid og dit engagement stor betydning for et andet menneskes liv.

**Hvad går opgaven som netværksperson ud på – og er det noget for mig?**

Som netværksperson er du i udgangspunktet at betragte som en venlig nabo med en udvidet hjælpefunktion. Du tilbringer noget tid sammen med et menneske eller en familie, som gerne skulle være hyggelig og berigende for begge parter. Det kunne fx være at lave mad sammen, tage en tur på legepladsen, gå i skoven, tage på biblioteket eller drikke en kop te over et spil kort. Samtidig har du/I en viden om det danske samfund, som kan videregives til din matchperson eller -familie. Det kunne fx handle om at forstå NemId, vaskemaskinen, varmeregningen eller skole-intra. Det kunne også dreje sig om at øve en jobsamtale, forklare hvordan man melder sig syg på arbejdet, læser en busplan eller hvor man handler billigst. Du kan læse mere om opgaven som netværksperson/-familie i folderen her: <https://flygtning.dk/media/2808646/netvaerksfamilie-2015_3-korr.pdf>

En frivillig netværksperson skal ikke stå ubegrænset til rådighed. DRC - Dansk Flygtningehjælp anbefaler, at man melder klart ud omkring hvor og hvor tit, man gerne vil ses (i starten dog minimum med kontakt hver 14. dag) og herefter laver en aftale med sit match, som passer begge parter. Det er heller ikke meningen, at du skal vide alt eller kunne alt for at blive netværksperson. Faktisk er det vigtigt, at du som frivillig forstår at henvise videre til mennesker eller organisationer, der bedre kan svare på spørgsmål eller hjælpe. Du er dig og tilbyder netop dine erfaringer og din tid til et medmenneske, der er ny i Danmark. Som netværksperson har du adgang til rådgivning og sparring, det kan du læse mere om på hjemmesiden: <https://drc.ngo/da/stot-nu/frivillig/> eller du kan kontakte din lokale koordinator eller din regionskonsulent (se nederst).

**Hvad skal der ske nu?**

I løbet af den kommende uge vil du blive kontaktet telefonisk af den lokale koordinator: [indsæt navn/-e]. Koordinatoren vil introducere dig til opgaven som netværksperson og bl.a. fortælle dig mere om, hvor du kan hente viden og rådgivning. Koordinatoren vil spørge dig om dine forventninger til fx tidsforbrug og til, hvordan relationen skal være. Det er også vigtigt, at du får fortalt om evt. usikkerheder og får stillet dine spørgsmål, da det er med til at sikre et godt grundlag for det bedste match.

Hvis du herefter beslutter dig for at blive frivillig netværksperson, går koordinatoren i gang med at finde en person eller en familie, som passer til dig. Med på cc på denne mail er også [indsæt navn], som er regionskonsulent i DRC-Dansk Flygtningehjælp, og som du/I også er velkomne til at kontakte.

Mange hilsner,

[indsæt navn og kontaktdata på kontaktpersoner]

Tilføj gerne hjemmeside eller facbookside mv., hvis I har det.